nb en fr da he hbs_lat en da da en en en da da da da en da da en da da fr da da et da da da da da da da da nb da da en en en en en da da da da da da en en sv da en da en da it en en da en da da nb sv da sv az da en en
Is-sandwich med sprød cookie og cremet isCute Carbs
3. maj 2016 in ♥ Is
Da jeg forleden blev spurgt, om jeg ville lave et indlæg om Wauw-is, der er is uden tilsat sukker, skulle jeg lige tænke to gange, da der jo ikke er særlig meget “sukkerfrit” over bloggen, vel? Nå, men jeg takkede ja, fordi jeg ville teste om Wauws-mission holder. Missionen er at lave en is uden tilsat sukker, der smager mindst lige så godt som en almindelig flødeis med sukker.
Wauws chokoladeis er eksempelvis lavet på 72% sukkerfri chokolade, deres pistacieis er med ristede pistacie chunks, vaniljeisen er lavet på ægte økologisk Bourbon vanilje fra Madagaskar – og jordbærisen er farvet helt naturligt med ekstrakt udvundet af rød peberfrugt og rødbede. Isen kan bl.a. købes i Kiwi og Meny.
Jeg har prøvet flere af deres varianter, men der var to klare favoritter – vanilje og lakrids. Kan ikke modstå vaniljeprikket, fløjlsblød is! De er virkelig cremede og har masser af smag. Jeg var meget positivt overrasket over deres is, kunne godt finde på at købe især vaniljeisen igen.
Jeg elsker is-sandwich, så jeg har bagt nogle sprøde cookies, for jeg kunne ikke lade være med at tilføje lidt sødt, det er jo Cute Carbs 🙂 Is-sandwich er en vildt nem og lækker dessert, som jeg helt sikkert kommer til at lave en del gange i løbet af sommeren, man kan jo altid spise is, når solen varmer.
Opskrift på cookies til is-sandwich
100 g blødt smør
60 g brun farin
50 g hakket mælkechokolade
Pisk smør, vaniljekorn, rørsukker og brun farin godt sammen.
Pisk ægget i dejen.
Rør mel, bagepulver i dejen.
Ælt til sidst grofthakket mælkechokolade i cookie-dejen.
Form nu kugler på ca. 30 g og giv dem et let tryk med håndfladerne.
Bag ved 200 grader i ca. 12 minutter.
Lad de varme cookies køle af på en rist – giv dem gerne 15 minutter i fryseren, inden du laver dine is-sandwich. Jeg kom en lille kugle is imellem de kolde cookies. Spis dem med det samme eller opbevar dem i en tætsluttet beholder i fryseren.
Jeg fik brugt en masse Wauw-is til de lækre is-sandwich, men der er stadig lidt tilbage i fryseren, og med udsigt til en solrig mini-ferie her i slutningen af ugen, skal de helt sikkert med ud i kolonihaven.
You Might Also Like
Frozen Yoghurt og toppingfest hjemme på altanen!
Reply Nicoline 14. maj 2016 at 9:25
Jeg vil høre, hvor du har købt din isske på billedet? Goddag😉
Reply Frk. Cute Carbs 15. maj 2016 at 14:25
Hej 🙂 Jeg har købet den i New York, men Bagetid har en lignende: http://www.bagetid.dk/is/2534-isske-rustfrit-stal-o-6-cm.html 🙂
Leave a Reply Cancel Reply
MØDET med is-bilen + vind en masse is fra Hjem-Is
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.